Televisió'Bola de drac' torna a TV3El canal 3XL emetrà la sèrie i les seves tres seqüeles a partir del setembre REDACCIÓ Barcelona | Actualitzada el 29/06/2011 13:15Son Goku tornarà a la graella del 3XL Televisió de Catalunya tornarà a emetre la mítica sèrie Bola de drac. Ho farà a partir del setembre i a través del canal juvenil 3XL, que oferirà la sèrie original i les tres que se'n van derivar: Bola de drac Z, Bola de drac GT, i Bola de drac KAI, una remasterització en alta definició i format panoràmic de Bola de drac Z.La sèrie, creada pel dibuixant japonès Akira Toriyama, va debutar a TV3 el 15 de febrer de 1990, i es va emetre fins al 2001. Segons revela la cadena, des de llavors s'han rebut nombroses peticions sobre el retorn de la sèrie, a través de totes les vies, incloent pàgines web, fòrums i grups de Facebook. Finalment, les seves peticions han estat escoltades, i els milers de fans de la sèrie tindran ocasió de tornar a gaudir-ne, alhora que les noves generacions podran conèixer uns personatges que ja s'han convertit en mites.Bola de drac és la història d'un nen, en Son Goku, que té poders sobrenaturals i que busca les Set Boles de Drac, uns objectes màgics que, si s'aconsegueixen reunir, permeten invocar un drac totpoderós que concedirà qualsevol desig a qui l'hagi cridat. En aquesta recerca viu múltiples aventures i s'ha d'enfrontar a perillosos personatges fantàstics. Font: Ara.cat 
Qui creieu que seria més fort, Frízer o Cèl·lula en 2a forma? Hahah, ara amb la notícia m'he posat nostàlgic i tenia ganes de recordar la sèrie.
En Cèl·lula en segona forma i de manera molt clara.
Vols dir? Aquell cèl·lula l'apallissa el vegeta de mala manera eh? No semblava tant fort.
Qui és més fort un androide o en Freezer? androideandroide o Cèl·lula 2a forma? Cèl·lula
Un androide vols dir la que es casa amb en krilin (A18)? En Frízer és més fort, per això pregunto.
En Trunks es ventila com si res en Freezer i no té collons de carregar-se ni els androides de la seva línea temporal que són més dèbils que els de la línea normal.
Home, però en mecha frízer és un inútil, si té menys força que en Cold i tot!
Tinc entès que així en Freezer es fa més fort. De totes maneres dos personatges totalment sobrants, sobretot King Cold, que únicament serveixen com a lluiment per en Trunks.
Exacte, el mateix Freezer diu que és més fort que a Namek i que està totalment segur de poder guanyar en Goku, del qual ja coneix el seu poder.
.